
סדר היום:
הצעת חוק הביטוח הלאומי (תיקון מס' 77)(פיצוי נפגעי גזזת), התשס"ה-2004 - של חברי הכנסת עמיר פרץ, דוד טל ואילנה כהן



נכחו:

חברי הוועדה:

שאול יהלום - היו"ר
עמיר פרץ

מוזמנים:
עו"ד ורד שהרבני	- אגף נפגעי עבודה, המוסד לביטוח לאומי
עירית פלדמן		- מנהלת אגף נכות, המוסד לביטוח לאומי
הרן לבאות		- רפרנט עלייה וקליטה, משרד האוצר


יועצת משפטית: ג'ודי וסרמן

עוזרת ליועצת המשפטית: שמרית שקד

מנהלת הוועדה: וילמה מאור

קצרנית: ימימה פרלס


הצעת חוק הביטוח הלאומי (תיקון מס' 77)(פיצוי נפגעי גזזת), התשס"ה-2004 - של חברי הכנסת עמיר פרץ, דוד טל ואילנה כהן



היו"ר שאול יהלום:

שלום רבותיי, אני פותח את ישיבת ועדת העבודה, הרווחה והבריאות. הצעת חוק של חבר הכנסת
עמיר פרץ, יושב ראש תנועת "אדם" בתוך תנועת העבודה.

עמיר פרץ:

	 אדוני היושב ראש, כל הטיפול בנפגעי הגזזת תלוי בראש ובראשונה בהתייחסות של מדינת ישראל לערך האדם, ולכן אני שמח שאדוני היושב ראש מחשיב מאוד את המושג ואת משמעותו. אני שמח שאנחנו מצליחים לטפל בהצעת החוק הזו, שאמנם אין בה איזו מהפיכה כספית לענייניהם של אותם נפגעים, אבל יש בזה הצהרה של לגיטימציה לתחושת השייכות של אותם נפגעים למדינת ישראל, ולכן אני בהחלט חושב שכל המוסיף גורע. ההצעה מדברת בעד עצמה, ואם נאשר אותה לקריאה שניה ושלישית, מכיוון שיש תמיכה של הממשלה   - ניתן למשפטנים - - -

היו"ר שאול יהלום:

	החוק עבר בקריאה ראשונה, ואנחנו עוסקים בהבאתו לקריאה שנייה ושלישית. הנוסח מונח לפניכם. הערות בבקשה. יש הערות? משרד האוצר, ביטוח לאומי, גברתי היועצת המשפטית. 

הרן לבאות:

	אין הערות. 

ורד שהרבני:

	אין הערות. 

היו"ר שאול יהלום:

	אין הערות, ככתבו וכלשונו, אז אנחנו מקבלים את ההצעה בקריאה שנייה ושלישית. אני מודה לכם, הישיבה נעולה. 

הישיבה ננעלה בשעה 12:05	

	

	


